Conchuncions consecutivas en aragonés

As conchuncions consecutivas en aragonés se fan servir pa expresar consecuencias d'o que s'ha dito. Tamién reciben a denominación d'ilativas.

Son conchuncions consecutivas u ilativas en aragonés conque, pos/pus, y a forma medieval doncas.

 Conchunción conque 
Ye cheneral en aragonés. Eixemplos d'uso:
conque esta ye la nuestra vida. (cheso).
conque marchó t'allí a cazar o bobón. (aragonés d'o Viello Sobrarbe). Xavier Tomás Arias: El aragonés del Biello Sobrarbe. Instituto de Estudios Altoaragoneses, 1999.
conque astí tiens las uellas, que yo enta Graus me'n iré. (baixo-ribagorzano de Graus).

 Conchunción doncas 
Ye propia de l'aragonés medieval y ye un cognato d'as formas presents en catalan (doncs), occitán y francés (donc). Cuan va chunto con si (si doncas), presenta un valor diferent a lo consecutivo. A l'igual que a conchunción car fue substituyida por a conchunción pos/pus, que presenta un uso mes amplo. O significau de doncas representa o significau de pos/pus cuan se puet dicir tamién por tanto, en conclusión.

En os "Fueros d'Aragón" podemos veyer un valor consecutivo:
 Fueros d'Aragón

 Conchunción pos/pus 
Deriva d'o latín POST y en aragonés se presentan as formas pos, pus y pues. Muitas vegadas ye un elemento prescindible en a oración composada, que da un recurso de continuidat.

Con matiz clarament consecutivo lo veyemos en eixemplos como:
...aturem, pues, el bestiar y mo'n vaigam a dormir (baixo-ribagorzano de Graus).

Con caracter continuativo lo trobamos en:
pus, qué ye mes vuestro? (meyo-ribagorzano de Campo).
Voi Chuanón, pus que fas per ací? (benasqués de Sesué).
Vai, pos tal y quiento (aragonés d'o Viello Sobrarbe).
pues no n'han tirau poca, de carne (aragonés tellano).
pues si no i has estau, ves-ie (aragonés tellano).

Se considera que esta conchunción representa un castellanismo en aragonés que ha substituyiu a la conchunción consecutiva doncas y a la conchunción causal car, manimenos ya trobamos pues en libros medievals como o "Libro d'el Trasoro". Si pos/pus tien o significau de porque corresponde a la conchunción causal medieval car y no a la conchunción consecutiva medieval doncas.

 Conchunción y con valor consecutivo 
A conchunción y, por un regular copulativa, puet tener a vegadas una función consecutiva, como por eixemplo:
L'otro día en compró allí uno d'Erés y s'ha muerto (semontanés d'Ayerbe).

 Referencias 

 Bibliografía 
 Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010
 Francho Nagore: Gramática de la Lengua Aragonesa. Zaragoza. Mira Editores. 1989.
 Xavier Tomás Arias: El aragonés del Biello Sobrarbe. Instituto de Estudios Altoaragoneses, 1999.

Consecutivas
Aragones